Bu adın digər istifadə formaları üçün bax: Boyad.

**Uzunboyad** — Azərbaycan Respublikasının Şabran rayonunun inzibati ərazi vahidində kənd. Azərbaycan Respublikası Milli Məclisinin 2 aprel 2010-cu il tarixli, 982-IIIQ saylı Qərarı ilə Dəvəçi rayonunun Uzunboyad kəndi Rəhimli kənd inzibati ərazi dairəsi tərkibindən ayrılaraq, bu kənd mərkəz olmaqla, Uzunboyad kənd inzibati ərazi dairəsi yaradılmış və Azərbaycan Respublikasının ərazi vahidlərinin Dövlət reyestrinə daxil edilmişdir.

Toponimikası
------------

Uzunboyad keçmiş adı Boyat Uzunqışlaq olmuşdur. Oykonimin tərkibindəki uzun sözü qışlağın ərazisinin ensiz, dar zolaq şəklində olması nı bildirir. Sonralar qışlaq sözü atılmış və məntəqə Uzunboyat adlandırılmışdır. Oykonim "boyatlara məxsus uzun qışlaq" mənasındadır. Şabran rayonunun ərazisində iki Boyat kəndini bir-birindən fərqləndirmək üçün biri Uzunboyad, digəri isə Sincan kəndinin yaxınlığında yerləşdiyinə görə Sincanboyad adlandırılmışdır.

Boyat (Bayat, Bəyat) – "Kitabi-Dədə Qorqud"da hadisələrin başlanğıc və cəryan etdiyi coğrafi adlardan biridir. Boyat coğrafi adına Ağcabədi, Salyan, Neftçala, Ucar, Şamaxı, Şabran, eləcə də Qədim Albaniyada – Arran-Şirvan ərazisində və digər yerlərdə təsadüf edilir.

Boyat (Bayat, Bəyat) türkdilli qəbilələrdən birinin adı olub IX-X əsrlərdə qay tayfası ilə yanaşı Şimali Qazaxıstanın çöllərində oğuzlara başçılıq etmiş tayfalardandır. Şah İsmayıl Xətai yeni hökumətə dayaq olmaq və onu əldə saxlamaq üçün İranda yaşayan Boyat türklərindən bir dəstəsini siyahı uzrə köçürüb Dərbənddə və Şabranda yerləşdirmişdir. Həmin tayfanın üzvləri tərəfindən salınmış yaşayış məntəqələri onların adı ilə Boyat adlandırılmışdır.

Toponim səlcuq oğuzlarının boyat/bayat tayfasının adını daşıyır. Etnotoponimdir.

Əhalisi
-------

Kəndin əhalisi 1.378 nəfər təşkil edir.

İstinadlar
----------

1. ↑  "Azərbaycan Respublikasının Dəvəçi rayonunun inzibati ərazi bölgüsündə qismən dəyişikliklər edilməsi haqqında Azərbaycan Respublikası Milli Məclisinin 2 aprel 2010-cu il tarixli, 982-IIIQ saylı Qərarı". 2020-06-29 tarixində arxivləşdirilib. İstifadə tarixi: 2022-09-30.
2. ↑  Uzunboyad // Azərbaycan toponimlərinin ensiklopedik lüğəti. II cild. Bakı: Şərq-Qərb. 2007. 304. ISBN 978-9952-34-156-0.
3. ↑  Uzunboyad // Azərbaycan toponimlərinin ensiklopedik lüğəti. II cild. Bakı: Şərq-Qərb. 2007. 304. ISBN 978-9952-34-156-0.
4. ↑  Uzunboyad // Azərbaycan toponimlərinin ensiklopedik lüğəti. I cild. Bakı: Şərq-Qərb. 2007. 304. ISBN 978-9952-34-155-3.

Həmçinin bax
------------

| ⛭Şabran rayonunun yaşayış məntəqələri |
| --- |
| Şəhərlər | Şabran |  |
| Kəndlər | Ağalıq • Ağbaş • Aygünlü • Bilici Qorğan • Borbor • Çaraq • Çayqaraqaşlı • Ceyranlı • Çinarlar • Çovurar • Çölquşçu • Çuxurazəmi • Dağ Bilici • Daşlıyataq • Dəhnə • Dəvəçi • Düz Bilici • Əmirxanlı • Ərəblər • Gəndov • Güləh • Günəşli • Hacıiskəndərli • Hacıqaraqaşlı • Hişkədərə • Xəlfələr • Xəlilli • Xırdaoymaq • İzmara • Kilvar • Kyünçal • Qaraçaylı • Qazbabalı • Qələgah • Qəriblik • Qızılqazma • Qorğan • Leyti • Ləcədi • Liman • Meytablı • Məliklər • Mollakamallı • Mumlu • Nohurlar • Padar • Pirəbədil • Pirəmsən • Rəhimli • Sarvan • Sincanboyad • Söhbətli • Sumağava • Sumağava Qazma • Surra • Şahnəzərli • Taxtalar • Təkyə • Udulu • Uqah • Uzunboyad • Üzümlü • Vələsli • Yeləkəsən • Zağlı • Zeyvə • Zöhrabkənd • Zöhramı |
| Ləğv olunmuş kəndlər | Zarat |

|  |  |
| --- | --- |
| Şabran rayonu | *Şabran rayonu ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |